laion/Wikipedia-Exotic huggingface dataset:
סטארה אושיציה

סטארה אושיציה (באוקראינית: Стара Ушиця; ברוסית: Старая Ушица, סטאראיה אושיצה; בפולנית: Stara Uszyca, סטארה אושיצה; ביידיש: אישיצע או אלט-אישיצע) היא עיירה במחוז חמלניצקי באוקראינה. העיירה שוכנת בחבל פודוליה, במקום בו נהר אושיציה (אוק') נשפך אל נהר דניסטר. בעיירה מתגוררים 2,103 תושבים (נכון ל-2020). פרק זה לוקה בחסר. אנא תרמו לוויקיפדיה והשלימו אותו. האזכור הראשון של היישוב הוא מ-1144, אז תחת השם אושיציה, כעיירה ואתר של מאבקי שליטה בין מנהיגי נסיכות האליץ' (אנ') ורוס של קייב. במאה ה-19 השם שונה ל"סטארה אושיציה" ("אושיציה הישנה") לאחר שנובה אושיציה ("אושיציה החדשה") הקרובה קיבלה את שמה. ב-7 ביולי 1941, במהלך מלחמת העולם השנייה, העיירה נכבשה מברית המועצות על ידי גרמניה הנאצית במסגרת מבצע ברברוסה. היא שוחררה על ידי הצבא האדום ב-29 במרץ 1944. ראשיתה של הקהילה היהודית במקום במאה ה-19. ב-1847 נמנו במקום 675 יהודים, וב-1897 נמנו 583 יהודים, כ-14% מכלל האוכלוסייה. ב-1926 האוכלוסייה היהודית גדלה לכאלף תושבים ופעל במקום קולחוז שהקים השלטון הסובייטי. ערב מלחמת העולם השנייה ישבו בסטארה אושיציה 753 יהודים, כ-17% מכלל האוכלוסייה, ועוד כ-350 התגוררו בכפרים שמסביב לה. לאחר הכיבוש הגרמני בקיץ 1941 הוטלו מגבלות על היהודים: הם חיו חייבים להסתובב עם מעין טלאי צהוב, נאסר עליהם לצאת מהעיירה וחלקם גויסו לעבודות כפייה. במהלך 1942 אף הוקם מעין גטו מצומצם יותר. ב-23 ביולי באותה שונה הגרמנים הורו ליודנראט המקומי לכנס את כלל היהודים בכיכר העיירה. בעלי מלאכה שנצרכו לגרמנים ומשפחותיהם נשלחו לגטו של העיר קמניץ-פודולסקי (שמרבית יושביו נרצחו מספר חודשים לאחר מכן). לאחר מכן הגרמנים החלו להצעיד את מאות היהודים שנותרו אל מחוץ לעיירה, תוך כדי שהם מוסרים להם שאף הם הולכים לאותו מקום. במהלך הדרך צורפו לשיירה כ-100 יהודים מהעיירה סטודניציה (אוק'). בפועל הקבוצה, שמנתה בין 400 ל-700 יהודים לפי דיווחים שונים, הובלה לבור הריגה בשדה בקרבת הכפר הרושקה (אוק') ושם הם נורו למוות. ב-1962 ניצולי שואה שהתגוררו בסביבה הקימו אנדרטה בקרבת אתר הרצח. מדיה וקבצים בנושא סטארה אושיציה בוויקישיתוף "סטארה אושיציה", באתר JewishGen (באנגלית) סטאראיה אושיצה ביברייסקיה אנציקלופדיה (ברוסית) סטאראיה אושיצה במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) מרטין דין, סטאראיה אושיצה, אנציקלופדיה של המחנות והגטאות (כרך II, חלק B, עמ' 1473–1474), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מספר האוכלוסייה הקיימת באוקראינה, שירות הסטטיסטיקה הממלכתי של אוקראינה (אנ') (באוקראינית) דמיטרו וורטמן, אושיציה, אנציקלופדיה של ההיסטוריה של אוקראינה (אנ') (באוקראינית) סטאראיה אושיצה במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) סטאראיה אושיצה ביברייסקיה אנציקלופדיה (ברוסית) מרטין דין, סטאראיה אושיצה, אנציקלופדיה של המחנות והגטאות (כרך II, חלק B, עמ' 1473–1474), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) סיפור רצח יהודי סטאראיה אושיצה בגרושקה במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
בית המשפט הפדרלי החמישי לערעורים של ארצות הברית

בית המשפט הפדרלי החמישי של ארצות הברית (באנגלית: United States Court of Appeals for the Fifth Circuit, מילולית: בית המשפט לערעורים של ארצות הברית של הסיבוב החמישי) הוא בית משפט פדרלי לערעורים בארצות הברית, המשמש כערכאת ערעורים על בתי המשפט המחוזיים במחוזות השיפוט הפדרליים שבלואיזיאנה, טקסס ומיסיסיפי. בבית המשפט מכהנים 17 שופטים, והוא יושב בניו אורלינס, לואיזיאנה. במקור, בית המשפט החמישי החזיק בסמכות שיפוט על בתי המשפט המחוזיים הפדרליים באלבמה, ג'ורג'יה ופלורידה. בשנת 1981, בתי המשפט המחוזיים של אותן מדינות הועברו לבית המשפט הפדרלי האחד עשרה לערעורים. בית המשפט הוקם על ידי חוק אוורטס ב-16 ביוני 1891, אשר יסד את בתי המשפט הפדרליים לערעורים של ארצות הברית. בזמן הקמתו, המעגל החמישי כלל את פלורידה, ג'ורג'יה, אלבמה, מיסיסיפי, לואיזיאנה וטקסס. ב-25 ביוני 1948, אזור תעלת פנמה נוסף לאחריות בית המשפט בהחלטת הסנאט של ארצות הברית, כשהוא מקבל סמכות ערעור על בית המשפט המחוזי של ארצות הברית לאזור התעלה. ב-1 באוקטובר 1981, קיבל הסאנט החלטה לפצל את שטח המעגל החמישי: אלבמה, ג'ורג'יה ופלורידה הועברו לבית המשפט הפדרלי האחד-עשר החדש. בעקבות כך פוצל התקן של בית המשפט: מתוך 29 שופטים שהיו בבית המשפט החמישי, נותרו 17 בבית המשפט החמישי, בעוד בית המשפט הפדרלי האחד עשר מקבל 12 שופטים. ב-31 במרץ 1982, בית המשפט איבד את סמכות השיפוט על אזור תעלת פנמה, בעקבות החזרתו לשליטת פנמה. גריפין בל (כיהן בבית המשפט 1961–1976) – פרש מכס השיפוט כדי לשמש כתובע הכללי של ארצות הברית בממשל קרטר נכון לשנת 2023 טרם מונה איש משופטי בית המשפט לכהונה בבית המשפט העליון של ארצות הברית. בית המשפט הפדרלי החמישי היה מעורב בכמה פסיקות מפורסמות. פסק דין אדוארדס נגד אגילארד – בית המשפט היווה ערכאה מוקדמת שדנה בתיק, וקבע כי החוק של מדינת לואיזיאנה, שחייב בתי ספר ציבוריים ללמד את תורת האבולוציה חייבת ללמדת לימודי בריאתניות, מנוגד לתיקון הראשון לחוקת ארצות הברית האוסר על קידום הדת על ידי המדינה. עמדתו התקבלה גם בבית המשפט העליון של ארצות הברית. פסק דין דובס נגד הארגון לבריאות נשים בג'קסון – בית המשפט היווה ערכאה מוקדמת שדנה בתיק, שעסק בחוק של מדינת מיסיסיפי שאסר הפלות. בית המשפט קבע שהחוק אינו חוקתי, אך בבית המשפט העליון של ארצות הברית בוטלה הפסקה. מדיה וקבצים בנושא בית המשפט הפדרלי החמישי לערעורים של ארצות הברית בוויקישיתוף אתר האינטרנט הרשמי של בית המשפט הפדרלי החמישי לערעורים של ארצות הברית פורטל פסקי דין של בית המשפט הפדרלי החמישי לערעורים, באתר ויקיטקסט (באנגלית) "Practitioner's Guide to the U.S. Court of Appeals for the Fifth Circuit" (PDF). אורכב מ-המקור (PDF) ב-2011-06-13. נבדק ב-2011-06-26.
Victoria 3

Victoria 3 (בתרגום לעברית: ויקטוריה 3) הוא משחק מלחמה ממוחשב אשר פותח על ידי המפתחת השוודית Paradox Development Studio ופורסם על ידי החברה Paradox Interactive. המשחק הוא משחק המשך Victoria II שיצא בשנת 2010. Victoria 3 יצא לאור ב-25 באוקטובר 2022. ויקטוריה 3 משתרע על פני השנים 1836 עד 1936 ומאפשר לשחקן לשלוט על אחת מ-100 מדינות עצמאיות שהיו קיימות באותה תקופת זמן. המשחק מתמקד ב-2 היבטים עיקריים: פוליטיקה ודמוגרפיה. מטרת השחקן היא למשוך ולרצות כמה שיותר קבוצות באוכלוסייה (שבמשחק נקראות "Pops") באמצעות אינטרסים משותפים, מסחר וחקיקה. לאוכלוסיות אינטרסים שונים והם גם נמצאים במעמדות כלכליים שונים, ולרובם יש גם אידאולוגיות שונות המשתרעות על הספקטרום שבין ימין ושמאל כלכלי, חברתי וביטחוני. עוד מערכת שקיימת במשחק היא מערכת הדיפלומטיה, שבמסגרתה אפשר לשפר ולהחמיר יחסים עם מדינות, לכבוש מדינות, לשתף איתם פעולה ביטחונית, לבצע קולוניאליזם ועוד. בדרך כלל כל פעולה דיפלומטית תגרור אחריה תגובה בינלאומית כך שלמשל, אם מדינה כובשת מדינה אחרת הנמצאת בהסכם אמנה המערב מדינות אחרות, הן עלולות לשתף פעולה לתקוף את השחקן. במצב של מלחמה, על השחקן להחיל גיוס גנרלים ולהשיג בני ברית אשר יהיו שותפים לאותה המלחמה, לעיתים אף בתמורה לאינטרס כלכלי או מדיני. במשך זמן רב, ויקטוריה 3 היה נראה כמו רעיון בלתי אפשרי. רבים מהשחקנים של Victoria 2 ראו ברעיון של משחק המשך כמם או כבדיחה חסרת פוטנציאל, וזאת מכיוון שרבים מהשחקנים שאלו אם יצא משחק המשך ולא קיבלו תשובה מהחברה על פיתוח של משחק כזה. באפריל 2022, הודלפה גרסת בטא של המשחק לאינטרנט. אך רק ב-25 באוקטובר 2022, יצא המשחק בגרסה מלאה. אתר האינטרנט הרשמי של Victoria 3 (באנגלית) Victoria 3, באתר PCGamingWiki (באנגלית) Victoria 3, במסד הנתונים הקולנועיים IMDb (באנגלית) Leana Hafer Posted May 22, 2021, 2:44 A.m, Paradox Reveals Victoria 3, A Long-Awaited Sequel To a Grand Strategy Series, IGN Southeast Asia, ‏2021-05-21 (ב־) Victoria 3 Officially Announced A Decade After Previous Game, GameSpot (באנגלית אמריקאית) published, Fraser Brown (2021-05-21). "Victoria 3 will let you conquer the world from the negotiating table". PC Gamer (באנגלית). נבדק ב-2023-08-01. Paradox Interactive's Victoria 3 Has Been Leaked, Game Rant, ‏2022-04-14 (באנגלית)
מיגל גוטיירס

מיגל גוטיירס אורטגה (בספרדית: Miguel Gutiérrez Ortega; נולד ב-27 ביולי 2001 במדריד שבספרד) הוא כדורגלן ספרדי המשחק בעמדת המגן השמאלי בקבוצת ז'ירונה מלה ליגה. גוטיירס נולד במדריד שבספרד, וגדל במחלקות הנוער של חטאפה וריאל מדריד. בשנת 2020 החל לשחק בריאל מדריד קסטיליה, קבוצת המילואים של ריאל מדריד. ב-21 באפריל 2021 ערך את הופעת הבכורה שלו בקבוצה הראשונה של המועדון, בניצחון 3-0 על קדיס במסגרת המחזור ה-31 בלה ליגה לעונת 2020/2021. בסך הכל ערך תשע הופעות ליגה במדי המועדון. ב-5 באוגוסט 2022 חתם גוטיירס על חוזה לחמש שנים בז'ירונה מלה ליגה. ב-14 באוגוסט ערך את הופעת הבכורה שלו במועדון, בהפסד 1-0 לוולנסיה במסגרת המחזור הראשון בליגה לעונת 2022/2023. ב-4 במרץ 2023 הבקיע את שער הבכורה שלו במועדון, בהפסד 3-2 לחטאפה במסגרת המחזור ה-24 בליגה. בסך הכל ערך 34 הופעות ליגה בעונתו הראשונה במועדון, בהן הבקיע שני שערים. גוטיירס היה חלק מסגל נבחרת ספרד עד גיל 19. נכלל בסגל הנבחרת האולימפית של ספרד לטורניר הכדורגל באולימפיאדת פריז (2024). ריאל מדריד אליפות ספרד (1): 2021/2022 ליגת האלופות (1): 2021/2022 ליגת האלופות לנוער (1): 2019/2020 נבחרת ספרד עד גיל 19 אליפות אירופה עד גיל 19 (1): 2019 מיגל גוטיירס, באתר Transfermarkt מיגל גוטיירס, באתר Soccerway מיגל גוטיירס, באתר BDFutbol מיגל גוטיירס, באתר WorldFootball.net מיגל גוטיירס, באתר FootballDatabase.eu Official Announcement: Miguel Gutiérrez באתר הרשמי של ריאל מדריד, 5 באוגוסט 2022 (באנגלית) Miguel Gutiérrez's left back arrives in Girona באתר הרשמי של ז'ירונה, 5 באוגוסט 2022 (באנגלית) "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית)
תחנת קריית אריה

האם התכוונתם ל... דפו קריית אריה – תחנת רכבת קלה, על תוואי הקו האדום של גוש דן, שתשרת בעתיד את אזור התעשייה קריית אריה תחנת הרכבת פתח תקווה – קריית אריה – תחנת רכבת ישראל, המשרתת את אזור התעשייה קריית אריה
פסו קובני

הפסו הקובני (בספרדית Peso cubano) הידוע גם בשם moneda nacional, הוא המטבע הרשמי של קובה. הפסו הקובני היה קשור היסטורית לדולר הכסף הספרדי-אמריקאי מהמאות ה-16 עד ה-19, ולאחר מכן שווה לדולר האמריקני מ-1881 עד 1959. לאחר מכן הציגה הממשלה הקומוניסטית של קסטרו את הכלכלה המתוכננת הסוציאליסטית והצמידה של הפסו לרובל הסובייטי. קריסת ברית המועצות ב-1991 הביאה לתקופה מיוחדת של התאמות כלכליות קשות לקובה. משנת 1994 עד 2020 הפזו הקובני הופץ יחד עם הפסו הקובני הניתן להמרה (קוד ISO 4217 " - CUC"); מבוטא בדיבור "קוק" בניגוד למטבע המקורי -CUP, שלעיתים קרובות מבוטא "קוף", שהיה ניתן להמרה בשער קבוע מול הדולר האמריקאי, ובדרך כלל היה זמין לציבור בשער של 1 דולר ארצות הברית = CUC 1 = CUP 25. עם זאת, מפעלי ומוסדות המדינה תחת הכלכלה המתוכננת הסוציאליסטית היו זכאים להחליף מ-CUP ל-CUC ולדולר אמריקאי בשער הרשמי המסובסד של US$1 = CUC 1 = CUP 1. החל מ-1 בינואר 2021 יישמה קובה את מה שנקרא "יום אפס" של האיחוד המוניטרי אשר ביטל את ה"פסו הקובני הניתן להמרה" ומעתה הפזו הקובני הפך להיות הילך החוקי היחיד בקובה, ה-CUC הומרו בשיעור של 24 CUP לפסו אחד. במהלך 2021 נהיה קשה עד בלתי אפשרי לאנשים פרטיים ולבתי עסק לבצע המרה של הפסו הקובני (CUP) למטבע קשה (כסף המונפק על ידי מדינה שנתפסת כיציבה מבחינה פוליטית וכלכלית) לפי שער ההמרה הרשמי של 24 פסו לדולר. דרישה למטבע קשה יצרה שוק שחור בשער המטבע, כאשר דולר אמריקאי אחד היה שווה בערך 100 פסו בינואר 2022 בעוד שבחודש ספטמבר 2022 הדולר כבר היה שווה כ-190 פסו. בין השנים 1981 ל-1989, המכון הלאומי לתיירות (Instituto Nacional de Turismo, "INTUR") הנפיק את "מטבע המבקרים" לשימוש תיירים. ב-1981 הוצגו מטבעות בערכים 5, 10, 25 ו-50 סנטבוס ו-1 פסו עשויים מקופר ניקל, ואחריו ב-1988 מטבעות בערכים 1, 5, 10, 25 ו-50 סנטבוס עשויים מאלומיניום. מטבעות ה-INTUR בוטלו ב-15 באוקטובר 2001 והוחלפו בפזו להמרה (CUC). גם הפסו הניתן להמרה (CUC) חולק ל-100 סנטבוס. בשנת 1994, הוצגו מטבעות בערכים של 5, 10, 25 ו-50 סנטבוס ו-1 פזו בפלדה מצופה ניקל. המטבע הדו-מתכתי הנדיר של 5 פזו הוצג בשנת 1999, ואחריו מטבע 1סנטבוס בשנת 2000. מטבעות CUC אלו היו במחזור יחד עם מטבעות הפסו הרשמי, כאשר שני סוגי המטבעות מובחנים על ידי הבדלים בצבעם (בעיקר פלדה מצופה ניקל עבור CUCs, לעומת אלומיניום או פליז עבור CUPs) וכן הצורה המתומנת הנראית בשפה העגולה החיצונית של כל מטבעות CUC. הפסו היה מטבע ששימש בהיסטוריה את ספרד הקולוניאלית, ועל כן גם את הקולוניות שלה. מסיבה זו, גם כיום זהו שמו של המטבע במדינות רבות: מדיה וקבצים בנושא פסו קובני בוויקישיתוף פרוט שטרי הכסף הקובנים באתר NUMISTA Editorial Style Guide 2020, World Bank Group, appendix D pp.134–139 גיבורי העצמאות הקובנית, באתר ww.mycuba.co.il
אווטאר: כשף האוויר האחרון – ציידת הראשים ומבשל התה

אווטאר: כַּשָּף האוויר האחרון – ציידת הראשים ומבשל התה (באנגלית: Avatar: The Last Airbender – The Bounty Hunter and the Tea Brewer) הוא רומן גרפי מאת פיית' ארין היקס (אנ'), פיטר ורטמן ואדל מאטרה. הספר יהיה הקומיקס השלושה עשר בסדרת הקומיקסים מהזיכיון האמריקאי "אווטאר: כשף האוויר האחרון" ומתוכנן לצאת לאור ב-14 במאי 2024 על ידי חברת ההוצאה האמריקאית דארק הורס קומיקס נדחה ל-6 באוגוסט 2024. ביוני 2023, במהלך כנס חובבי הקומיקס, קומיק-קון, סן דייגו, הוכרז על ספר קומיקס חדש עליו עובדים פיית' ארין היקס (אנ'), פיטר ורטמן ואדל מאטרה. הקומיקס יהווה חלק מסדרת הקומיקסים מהזיכיון האמריקאי "אווטאר: כשף האוויר האחרון", ומתוכנן לצאת לאור ב-14 במאי 2024 ולחנויות הקומיקס ב-15 במאי 2024, על ידי חברת ההוצאה האמריקאית דארק הורס קומיקס. אווטאר: כשף האוויר האחרון (קומיקס) Cartoon Universe, We are getting a tease! The Bountyhunter and the Tea Brewer!, טוויטר, ‏22 ביולי 2023 João Simões, Avatar: The Last Airbender - Nova banda-desenhada coloca Iroh como protagonista, IGN Portugal, ‏25 ביולי 2023 New Uncle Iroh 'Avatar: The Last Airbender' Graphic Novel Announced TEA TIME IS OVER IN "AVATAR: THE LAST AIRBENDER-THE BOUNTY HUNTER AND THE TEA BREWER", דארק הורס קומיקס (באנגלית)
הבחירות לראשות העבודה (2001)

הבחירות לראשות מפלגת העבודה נערכו ב-4 בספטמבר 2001 בין מתפקדי המפלגה. בספירה הראשונית של הקולות ניצח יו"ר הכנסת אברהם בורג את שר הביטחון בנימין בן אליעזר. בעקבות אי-סדרים לכאורה, הבחירות בוטלו חלקית, כאשר בחירות חוזרות נערכו ב-26 בדצמבר בחלק מהקלפיות. בעקבות הבחירות החוזרות, נבחר בן אליעזר להוביל את המפלגה, תוך שהוא מביס את בורג. מנהיג המפלגה המכהן, אהוד ברק, הודיע כי הוא מתפטר מתפקידו כמנהיג המפלגה לאחר שהפסיד בבחירות המיוחדות לראשות הממשלה בישראל בשנת 2001, והתמודד עם התנגדות בתוך המפלגה. בנימין בן אליעזר, חבר כנסת משנת 1984, שר הביטחון משנת 2001, לשעבר סגן ראש הממשלה (1999–2001) שר הבינוי (1992–1996; 2000–2001), שר התקשורת (1999–2001). אברהם בורג, חבר כנסת משנת 1984, יו"ר הכנסת משנת 2000 בבחירות בספטמבר ניצח בורג את בן אליעזר בהפרש של 1,088 קולות. לאחר ההצבעה החוזרת, התוצאה הסופית של הבחירות הייתה כזו: Kenig, Ofer (2009). "Democratizing Party Leadership Selection in Israel: A Balance Sheet". Israel Studies Forum. 24 (1): 62–81. ISSN 1557-2455. JSTOR 41805011. נבדק ב-25 בינואר 2022. {{cite journal}}: (עזרה) לינוי בר-גפן, בורג: מנסים להרוס את המפלגה מבפנים, באתר ynet, 6 בספטמבר 2001 אבישי בן-חיים ולינוי בר-גפן, בן אליעזר: "בעזרת השם, נביא למהפך", באתר ynet, 26 בדצמבר 2001 Clyde Haberman, Israeli Party Is Bickering After Near-Tie In Its Primary, The New York Times, ‏6 September 2001 לינוי בר-גפן, בן אליעזר ניצח; הרב עובדיה התקשר לברך, באתר ynet, 27 בדצמבר 2001 Sontag, Deborah (21 בפברואר 2001). "Barak, Angry With His Party and Sharon, Quits Politics Again". The New York Times. נבדק ב-18 ביולי 2022. {{cite web}}: (עזרה)
471 (פירושונים)

האם התכוונתם ל... 471 – שנת 471 לספירת הנוצרים 470-479 לפנה"ס – שנת 471 לפני הספירה כביש 471 – כביש ראשי בגוש דן גוש 471 – קבוצת ערים, יישובים ושכונות בעלי אופי דתי סביב כביש 471 שבועון 471 – שבועון הפונה לציבור הדתי בגוש 471
באלין (מחוז חמלניצקי)

באלין (באוקראינית וברוסית: Балин; בפולנית: Balin) הוא כפר במחוז חמלניצקי באוקראינה. הכפר נמצא בחבל פודוליה ושוכן על גדות נהר מוקשה (אוק'). פרק זה לוקה בחסר. אנא תרמו לוויקיפדיה והשלימו אותו. ב-10 ביולי 1941, במהלך מלחמת העולם השנייה, כוחות גרמניה הנאצית כבשו את הכפר מידי ברית המועצות במסגרת מבצע ברברוסה. הוא שוחרר על ידי הצבא האדום ב-31 במרץ 1944. ראשיתה של הקהילה היהודית במקום במאה ה-18, וב-1765 נמנו במקום 177 יהודים. לאחר שנרצחו במקום מספר יהודים באחת מהמרידות של ההיידמקים האוכלוסייה היהודית נותרה יחסית קטנה לאורך ההיסטוריה של היישוב. ב-1897 נמנו בבאלין 357 יהודים שהיו כ-22% מהאוכלוסייה הכללית. בין הרבנים שכיהנו בעיר באותה תקופה ניתן למנות את ישראל אברהם לרנר וישראל יהודה גן. במהלך מלחמת האזרחים ברוסיה אחרי מלחמת העולם הראשונה התרחש בכפר פוגרום. בתקופה הסובייטית רוב היהודים עבדו בקולחוז וב-1926 נמנו 293 יהודים, 7.5% מכלל האוכלוסייה. עד שכוחות גרמניה הנאצית כבשו את הכפר ביולי 1941 מיעוט מהיהודים גויס לצבא האדום או הצליח להימלט מזרחה. זמן קצר לאחר הכיבוש הגרמני הוקם מעין גטו פתוח, הוטל על היהודים לשאת טלאי צהוב, היהודים אולצו להעביר לשלטונות המקומיים את דברי הערך שלהם, חלקם נלקחו לעבודות כפייה ובמקרים מסוימים הגרמנים רצחו יהודים. בתחילת ספטמבר 1942 כל היהודים שנותרו רוכזו במרכז באלין, כמה עשרות יהודים שהיו חזקים וכשירים נשלחו לגטו של קמניץ-פודולסק ואילו היתר נלקחו לבור הריגה שנחפר מראש במכרה חרסית מחוץ לכפר ונרצחו שם. לפי ההערכות בסך הכול נרצחו בבאלין בין 150 ל-250 יהודים. אברהם רוזן, חיים שריג, י. ברנשטיין (עורכים), קמיניץ-פודולסק וסביבתה: ספר זיכרון לקהילות ישראל בערים: קמיניץ-פודולסק, באלין, דוניביץ, זאמיחוב, זבאניץ, מינקוביץ, סמוטריץ', פראמפול, קופין, קיטייגורור, שהושמדו בימי השואה על ידי הנאצים בשנת תש"א, תל אביב: ארגון יוצאי קמיניץ-פודולסק וסביבתה בישראל, תשכ"ה, עמ' 93–99 "באלין (מחוז חמלניצקי)", באתר JewishGen (באנגלית) באלין, באתר האנציקלופדיה ליהדות רוסיה (רו') (ברוסית) באלין במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) אלכסנדר קרוגלוב (רו'), באלין, אנציקלופדיה של המחנות והגטאות (כרך II, חלק B, עמ' 1325–1326), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) באלין במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) אלכסנדר קרוגלוב (רו'), באלין, אנציקלופדיה של המחנות והגטאות (כרך II, חלק B, עמ' 1325–1326), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) באלין, באתר האנציקלופדיה ליהדות רוסיה (רו') (ברוסית) סיפור רצח יהודי באלין במכרה חרסית ליד באלין במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
אוגמנטציה (פרמקולוגיה)

אוגמנטציה (מאנגלית Augmentation - מילה ממקור לטיני) היא שיטה פרמקולוגית בשימוש בפסיכיאטריה, ולפעמים בעוד תחומי רפואה, שמשמעותה הוספתן של אחת או לפעמים יותר תרופות מסוג אחר כדי להגביר את התועלת הטיפולית המושגת בתרופה אחת. בפסיכופרמקולוגיה מבדילים אותה מטיפול משולב אחר (combination therapy) מכיוון שבמקרה האוגמנטציה משלבים עם התרופה העיקרית תרופות שנועדו למחלות או מצבים פתולוגיים אחרים. התרופה שנוספה נקראת "אוגמנטטיבית" או "אדג'ובנטית". דוגמאות: בדיכאון - הוספת תרופה אנטיפסיכוטית לא טיפוסית לתרופה נוגדת הדיכאון מקבוצת SSRI בסכיזופרניה - הוספת אסטרוגן לאדם המטופל בתרופה אנטיפסיכוטית בהפרעה טורדנית-כפייתית - הוספת תרופה אנטיפסיכוטית במינון נמוך לאדם המטופל בתרופות מקבוצת SSRI במחלת פרקינסון - הוספה לטיפול האנטיפרקינסוני של תרופה אנטגוניסטית של קולטן אדנוזיני A2A בפרמקולוגיה המונח "אוגמנטציה" משמש לפעמים טיפולים המגבירים את ריכוזו של חומר מסוים בגוף. למשל, כשאצל חולה מסוים קיים מחסור בהורמון, אנזים או חומר אנדוגני אחר. דוגמה: הוספת מעכב דקרבוקסילאז של L-DOPA ‏ (DDCIs) לטיפול בלבודופה (L-DOPA) על מנת להפחית את הקונוורסיה של L-DOPA מחוץ למוח. הוספת אלפא-1 אנטיטריפסין אצל אדם שיש לו חוסר באלפא 1 אנטיטריפסין In Robert Boland, Marcia L.Verduin, P.Ruiz Synopsis of Psychiatry12th Edition, Wolters Kluwer Philadelphia 2022, p 605 Bradley M.Wright ,Edward H. Eiland III, Raymond Lorenz Augmentation with atypical antipsychotics for depression: a review of evidence-based support from the medical literature Pharmacotherapy ,march 2013,vol .33, nr.3 pp.344–59 Marieke Begemann,Caroline Dekker, Mari van Lunenburg,Iris Sommer Estrogen augmentation in schizophrenia: a quantitative review of current evidence.Schizophrenia Research november 2012,Vol.141 nr.2–3,pp.179–84 Chuan Zhu, Guowei Wang,Jinqing Li,Li Chen,Chaoli Wang,Yajie WangAdenosine A2A receptor antagonist istradefylline 20 versus 40 mg/day as augmentation for Parkinson’s disease: a meta-analysis Neurological Research,Vol. 36, 2014,Nr.11s 1028-1034 2014 Michael A. Campos and Jorge Lascano α1 Antitrypsin deficiency: current best practice in testing and augmentation therapy.Therapeutic Advances in Respiratory Disease october2014,Vol.8,nr.5,pp.150–61
הבחירות לראשות העבודה (1997)

הבחירות לראשות מפלגת העבודה נערכו ב-3 ביוני 1997 בין מתפקדי המפלגה. בבחירות ניצח אהוד ברק. ההצבעה התקיימה שנה לאחר התבוסה של שמעון פרס בבחירות לכנסת הארבע עשרה ולראשות הממשלה. לאחר תבוסה זו, החליט פרס לא להתמודד לראשות המפלגה. בבחירות השתתפו 69.2% מ-164,837 חברי המפלגה בעלי זכות בחירה. התוצאות היו: "Beloved abroad, polarizing at home, Peres was the peace-making face of Israel", The Times of Israel, September 28, 2016 ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
ג'ינו אינפנטינו

ג'ינו אינפנטינו (בספרדית: Gino Infantino; נולד ב-19 במאי 2003 ברוסאריו שבארגנטינה) הוא כדורגלן ארגנטינאי המשחק בעמדת הקשר בקבוצת אל-עין מליגת העל של איחוד האמירויות הערביות. אינפנטינו גדל במחלקות הנוער של וייה דל פארקה, רנאטו ססאריני, ADIUR ורוסאריו סנטראל. בשנת 2020 החל לשחק בקבוצה הבוגרת של רוסאריו סנטראל במסגרת ליגת העל הארגנטינאית. ב-3 באוגוסט 2023 חתם בפיורנטינה האיטלקית לחמש שנים. באוקטובר 2024 הושאל לאל-עין מאיחוד האמריויות. אינפנטינו היה חלק מסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. מדיה וקבצים בנושא ג'ינו אינפנטינו בוויקישיתוף ג'ינו אינפנטינו, באתר Transfermarkt ג'ינו אינפנטינו, באתר Soccerway ג'ינו אינפנטינו, באתר FootballDatabase.eu
לינדסי האנטר

לינדסי בנסון האנטר הבן (באנגלית: .Lindsey Benson Hunter, Jr; נולד ב-3 בדצמבר 1970 ביוטיקה שבמיסיסיפי) הוא כדורסלן עבר אמריקאי ששיחק בעמדת הרכז בליגת ה-NBA. רוב קריירת הכדורסל של האנטר עברה בדטרויט פיסטונס: משנת 1993 עד שנת 2000 ושוב משנת 2003 עד 2008. בפברואר 2004 נשלח האנטר בטרייד משולש לבוסטון סלטיקס יחד עם צ'אקי אטקינס בתמורה למייק ג'יימס (דטרויט קיבלו בנוסף את ראשיד וולאס מאטלנטה הוקס) אך למעשה לא שיחק בסלטיקס אף לא משחק אחד, הוא מיד שוחרר מהקבוצה וחתם על חוזה לאחר 10 ימים בדטרויט ממנה נשלח בטרייד. בנוסף שיחק האנטר גם במילווקי באקס, בלוס אנג'לס לייקרס ובטורונטו ראפטורס והשתתף באליפות של הלייקרס בשנת 2001/2002 ובאליפות של דטרויט ב-2003/2004 בה לקח חלק חשוב בשמירה מהספסל על קובי בראיינט, איתו לקח אליפות שנתיים קודם לכן. במהלך הקריירה שלו, נודע האנטר בהתקפה בעיקר בשל אחוזי השלשות הטובים שלו כשהוביל את ה-NBA מספר פעמים במהלך הקריירה שלו במספר השלשות בעונה. מלבד קליעות השלוש נודע האנטר בהגנה האינטנסיבית שלו באחד-על-אחד, בעיקר בשל יכולת החטיפה שלו. בתום עונת 2005/2006, שקל האנטר פרישה בגיל 36, אך לבסוף החליט לחתום בפיסטונס על חוזה לשנתיים נוספות עם אפשרות להיכנס להנהלה או לצוות האימון של הקבוצה, דבר שרבים רואים כחיובי בגלל מחשבתו ההגנתית וסגנון האסכולה הישנה ("אולד סקול") שלו. ב-5 במרץ 2010, יומיים לאחר שנחתך מסגל שיקגו בולס, הוא מונה על ידי הקבוצה לעוזר מאמן אישי של שחקני הקבוצה, ובכך למעשה פרש ממשחק פעיל. מדיה וקבצים בנושא לינדסי האנטר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
מורילו (כדורגלן)

מורילו סנטיאגו קוסטה דוס סנטוס (בפורטוגזית: Murillo Santiago Costa dos Santos; נולד ב-4 ביולי 2002 בסאו פאולו שבברזיל) הוא כדורגלן ברזילאי המשחק בעמדת הבלם בקבוצת נוטינגהאם פורסט. מורילו גדל במחלקות הנוער של סאו קייטנו, ECUS, סאו ברנרדו, אוניאו ברברנסה וקורינתיאנס. בעונת 2023 ערך 11 הופעות ליגה בקבוצה הבוגרת של המועדון במסגרת ליגת העל הברזילאית, והוסיף ארבע הופעות במסגרת גביע ליברטדורס. מורילו, באתר Transfermarkt מורילו, באתר Soccerway מורילו, באתר BDFutbol מורילו, באתר WorldFootball.net מורילו, באתר FootballDatabase.eu
אלשנדרה פנטרה

אלשנדרה מנואל פנטרה קורייה (בפורטוגזית: Alexandre Manuel Penetra Correia; נולד ב-9 בספטמבר 2001 בוויסאו שבפורטוגל) הוא כדורגלן פורטוגזי המשחק בעמדת הבלם בקבוצת א.ז. אלקמאר מליגת העל ההולנדית. פנטרה גדל במחלקות הנוער של אוס פסטיניאס, CB ויסאו, בנפיקה ליסבון ופמליקאו. הוא ערך 59 הופעות ליגה בקבוצה הבוגרת של פמליקאו במסגרת ליגת העל הפורטוגלית, בהן הבקיע שלושה שערים. ב-24 ביולי 2023 חתם פנטרה על חוזה לחמש שנים בא.ז. אלקמאר מליגת העל ההולנדית. מדיה וקבצים בנושא אלשנדרה פנטרה בוויקישיתוף אלשנדרה פנטרה, באתר Transfermarkt אלשנדרה פנטרה, באתר Soccerway אלשנדרה פנטרה, באתר FootballDatabase.eu Penetra volgende aanwinst AZ באתר הרשמי של א.ז. אלקמאר, 24 ביולי 2023 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלשנדרה פנטרה".